Article 1 
Настоящата директива се прилага за мястото за монтиране на задната регистрационна табела на всички типове моторни превозни средства, определени в член 1 от Директива 2002/24/ЕО.
Article 2 
Процедурата за предоставяне на ЕО одобрение на типа компонент по отношение на мястото за монтиране на задната регистрационна табела на тип дву- или триколесно моторно превозно средство и условията, уреждащи свободното движение на такива превозни средства, са предвидените в глави II и III от Директива 2002/24/ЕО.
Article 3 
Измененията, необходими за адаптиране към техническия прогрес на изискванията на приложение I, се приемат в съответствие с процедурата, посочена в член 18, параграф 2 от Директива 2002/24/ЕО.
Article 4 
1. Държавите-членки не може на основания, свързани с мястото за монтиране на задната регистрационна табела: — да отказват по отношение на дву- или триколесни моторни превозни средства да издават ЕО одобрение на типа, — да забраняват регистрацията, продажбата или пускането в употреба на дву- или триколесни моторни превозни средства, когато мястото за монтиране на задната регистрационна табела отговаря на изискванията на настоящата директива. 2. Държавите-членки отказват издаването на ЕО одобрение на типа за всеки тип дву- или триколесно моторно превозно средство на основания, свързани с мястото за монтиране на задната регистрационна табела, ако не са изпълнени изискванията на настоящата директива. 3. Държавите-членки съобщават на Комисията текста на основните разпоредби от националното си законодателство, които те приемат в областта, уредена с настоящата директива.
Article 5 
Директива 93/94/ЕИО, изменена с директивата, посочена в приложение II, част A, се отменя, без да се засягат задълженията на държавите-членки относно сроковете за транспониране в националното право и за прилагане на директивите, посочени в приложение II, част Б. Позоваванията на отменената директива се считат за позовавания на настоящата директива и се четат съгласно таблицата на съответствието в приложение III.
Article 6 
Настоящата директива влиза в сила на двадесетия ден след публикуването ѝ в Официален вестник на Европейския съюз . Тя се прилага от 1 януари 2010 г.
Article 7 
Адресати на настоящата директива са държавите-членки.